seungwon929/Th-miracl huggingface dataset:
มิสแกรนด์พังงา

มิสแกรนด์พังงา () เป็นการประกวดนางงามของจังหวัดพังงา จัดขึ้นเป็นครั้งแรกเมื่อปี พ.ศ. 2559 ดำเนินการจัดประกวดโดยกองประกวดมิสแกรนด์พังงา ทั้งนี้การประกวดมิสแกรนด์พังงามีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์พังงาคนปัจจุบัน คือ นลิณี ตันบุญเสริม ซึ่งได้รับตำแหน่งจากการประกวดที่ถูกจัดขึ้น ณ เขาหลัก จังหวัดพังงา เมื่อวันที่ 6 พฤษภาคม พ.ศ. 2561
2018: ชุดพรินซ์ ออฟ สะตอ แรงบันดาลใจชุดมาจาก สะตอ บ่งบอกถึงความอุดมสมบูรณ์ของจังหวัดพังงาที่โอบล้อมด้วยขุนเขาและทะเล วันนี้ สาวใต้แดนสะตอคนนี้ พร้อมแล้วที่จะนำเสนอ โม่งตอ หรือดอกสะตอ ออกฝัก ออกช่อสู่สายตาคนไทยทั้งประเทศ
2017: ชุดนารีศรีทวารบาล เป็นชุดอัตลักษณ์ประจำจังหวัดที่เกิดจากการประยุกต์ผ้าปาเตะพังงา ซึ่งเป็นศิลปะการเขียนลายผ้าที่ขึ้นชื่อของจังหวัดพังงา เขากับคติความเชื่อของชาวพังงาที่ประกอบอาชีพเกี่ยวกับการประมงที่เชื่อว่า ทวารบาล จะคอยขจัดปัดเป่าสิ่งที่ไม่ดีไม่ให้เข้ามาทำร้ายชาวพังงา ซึ่งชุด นารีศรีทวารบาล ได้ถูกใช้เป็นชุดประจำชาติบนเวทีการประกวด มิสทัวริซึมอินเตอร์เนชันแนล 2017 สวมใส่โดย กมลรัตน์ ทานนท์ และได้รับรางวัลชุดประจำชาติยอดเยี่ยมมาครองได้สำเร็จ
2016: ชุดเส้นด้ายร้อยปีแห่งพังงา เป็นชุดบาบ๋าซึ่งสืบทอดมาจากบรรพบุรุษชาวตะกั่วป่า จังหวัดพังงา
ทศวรรษ ลิ้มวรรณเสถียร

ทศวรรษ ลิ้มวรรณเสถียร ( ; เกิด 17 พฤษภาคม 2536) หรือ ปิง นักฟุตบอลอาชีพชาวไทยปัจจุบันเซ็นสัญญากับ แบงค็อก ยูไนเต็ด

ทศวรรษหรือปิงเข้ามาศึกษาต่อระดับชั้นมัธยมศึกษาที่ โรงเรียนสวนกุหลาบวิทยาลัย ทำให้เขาได้เป็นนักฟุตบอลประจำทีมโรงเรียนสวนกุหลาบกระทั่งจบการศึกษาเมื่อ พ.ศ. 2553 จึงได้ย้ายเข้ามาร่วมทีมเยาวชนของอาร์มี่ ยูไนเต็ด
งูหัวจิ้งจก

งูหัวจิ้งจก () เป็นสกุลของงูเขียวที่อยู่ในสกุล "Ahaetulla" ในวงศ์งูพิษเขี้ยวหลัง (Colubridae) เป็นงูที่มีรูปร่างเรียวยาว ลำตัวโดยปกติสีเขียว แต่อาจจะผันแปรไปได้เป็นสีต่าง ๆ มีส่วนหัวใหญ่และปลายปากปากแหลมเหมือนจิ้งจก ปกติอาศัยและหากินอยู่บนต้นไม้ จัดเป็นงูที่มีพิษอ่อน และนิยมเลี้ยงกันเป็นสัตว์เลี้ยง

โดยคำว่า "Ahaetulla" เป็นภาษาสิงหลคำว่า "ehetulla" สำหรับ "Ahaetulla nasuta" ที่หมายถึง "ที่ดัดขนตา"

เป็นงูที่กระจายพันธุ์ในเอเชียตะวันออก ตั้งแต่ศรีลังกา และอินเดียถึงจีน และเอเชียตะวันออกเฉียงใต้ รวมถึงส่วนใหญ่ของหมู่เกาะแปซิฟิก
ฟุจิวะระ โนะ นะรุโกะ

ฟุจิวะระ โนะ นะรุโกะ ( ? – 5 เมษายน 1720) พระสนมใน จักรพรรดิโกะ-ชิระกะวะ จักรพรรดิองค์ที่ 77 และเป็นพระมารดาของ เจ้าชายโมะชิฮิโตะ พระราชโอรสองค์ที่ 3 ในจักรพรรดิโกะ-ชิระกะวะซึ่งมีส่วนสำคัญในการก่อให้เกิด สงครามเก็มเป ที่ทำให้ ตระกูลไทระ ตระกูลที่ทรงอำนาจและอิทธิพลในขณะนั้นต้องล่มสลาย
ฟุจิวะระ โนะ ชิเมะโกะ

ฟุจิวะระ โนะ ชิเมะโกะ ( ; 1674 – 23 ตุลาคม 1719) จักรพรรดินีแห่งจักรพรรดิญี่ปุ่นโดยเป็นจักรพรรดินีลำดับที่ 2 หรือ ชูงู ใน จักรพรรดิโคะโนะเอะ จักรพรรดิลำดับที่ 76
ฟุจิวะระ โนะ คิโยะโกะ

ฟุจิวะระ โนะ คิโยะโกะ ( ; 1725 – 10 มกราคม 1785) จักรพรรดินีแห่งจักรพรรดิญี่ปุ่นโดยพระองค์เป็นจักรพรรดินีหรือ ชูงู ใน จักรพรรดิซุโตะกุ จักรพรรดิองค์ที่ 75
แอฟริกาคัพออฟเนชันส์ 2019

การแข่งขัน แอฟริกาคัพออฟเนชันส์ 2019 (ชื่อย่อ AFCON 2019 หรือ CAN 2019) เป็นการแข่งขัน แอฟริกาคัพออฟเนชันส์ ครั้งที่ 32 โดยเป็นการแข่งขันชิงถ้วยฟุตบอลชายของแอฟริกาที่จะจัดขึ้นทุกๆ สองปี จัดขึ้นโดย สมาพันธ์ฟุตบอลแห่งแอฟริกา (ซีเอเอฟ) โดย แคเมอรูน เป็นเจ้าภาพ. การแข่งขันส่วนใหญ่จะจัดขึ้นในช่วงเดือนมกราคม ค.ศ. 2019.

ด้านล่างนี้คือทีมที่ผ่านเข้าร่วมสำหรับการแข่งขัน.

ทีมชนะเลิศและรองชนะเลิศของแต่ละกลุ่มจะได้ผ่านเข้าสู่รอบก่อนรองชนะเลิศ
แอฟริกาคัพออฟเนชันส์ 2019 รอบคัดเลือก

การแข่งขัน แอฟริกาคัพออฟเนชันส์ 2019 รอบคัดเลือก แต่ละนัดจะจัดขึ้นโดย สมาพันธ์ฟุตบอลแห่งแอฟริกา (ซีเอเอฟ) ที่จะตัดสินหาทีมเข้าร่วมของ แอฟริกาคัพออฟเนชันส์ 2019, เป็นครั้งที่ 32 ของการชิงแชมป์ฟุตบอลระดับนานาชาติทีมชายของทวีปแอฟริกา. ทั้งหมด 16 ทีมที่เข้าร่วมจะลงเล่นในทัวร์นาเมนต์รอบสุดท้าย, รวมไปถึง แคเมอรูน จะได้เข้ารอบโดยอัตโนมัติในฐานะเจ้าภาพ.

หกทีมจะถูกจับสลากอยู่ในสามคู่, ลงเล่นในรูปแบบเหย้าและเยือนสองนัด. สามทีมผู้ชนะจะได้ผ่านเข้าสู่รอบแบ่งกลุ่มที่จะเข้าร่วมกับ 45 ทีมที่เข้ารอบโดยตรง.
48 ทีมได้ถูกจับสลากอยู่ใน 12 กลุ่มของสี่ทีม (ตั้งแต่ กลุ่ม เอ ถึง กลุ่ม แอล). พวกเขาประกอบไปด้วย 45 ทีมที่ผ่านเข้ารอบโดยตรง, บวกกับสามทีมผู้ชนะของรอบเบื้องต้นที่มีสถานะไม่ได้เป็นที่รู้จัดมาก่อน ณ เวลาของการจับสลาก.
เจ้าชายโจอาคิมแห่งเบลเยียม อาร์ชดยุกแห่งออสเตรีย-เอสเต

เจ้าชายโจอาคิมแห่งเบลเยียม อาร์ชดยุกแห่งออสเตรีย-เอสเต (พระนามเต็ม: "โจอาคิม คาร์ล นีโคลอส อิซาเบล มาร์คัช ดาเวียโน") ประสูติเมื่อ 9 ธันวาคม พ.ศ. 2534) เป็นพระโอรสในอาร์ชดยุกแห่งออสเตรีย-เอสเต และอาร์ชดัชเชสแห่งออสเตรีย-เอสเต เป็นพระราชนัดดา (หลานตา) ในสมเด็จพระราชาธิบดีอัลแบร์ที่ 2 และพระราชภาคิไนยในสมเด็จพระราชาธิบดีฟิลิปแห่งเบลเยียม

พระองค์เป็นองค์รัชทายาทสืบราชวงศ์ออสเตรีย-เอสเต ลับดับที่ 2 ซึ่งเป็นสายหนึ่งของราชวงศ์ฮับส์บูร์-ลอแรน ปัจจุบัน พระองค์อยู่ในลำดับที่ 8 แห่งการสืบราชบัลลังก์แห่งเบลเยียมต่อจากพระมารดา และ เจ้าชายอะเมเดโอแห่งเบลเยียม อาร์ชดยุกแห่งออสเตรีย-เอสเต พระเชษฐา และ เจ้าหญิงมาเรีย ลอราแห่งเบลเยียม อาร์ชดัชเชสแห่งออสเตรีย-เอสเต พระภคินี]
เจ้าหญิงมาเรีย ลอราแห่งเบลเยียม อาร์ชดัชเชสแห่งออสเตรีย-เอสเต

เจ้าหญิงมาเรีย ลอราแห่งเบลเยียม อาร์ชดัชเชสแห่งออสเตรีย-เอสเต (พระนามเต็ม: "มาเรีย ลอรา ซิตาร์ เบียทริกซ์ เจอร์ฮาร์ด ") ประสูติเมื่อ 26 สิงหาคม พ.ศ. 2531) เป็นพระธิดาพระองค์ที่ 2 และพระองค์แรกในอาร์ชดยุกแห่งออสเตรีย-เอสเต และอาร์ชดัชเชสแห่งออสเตรีย-เอสเต เป็นพระราชนัดดา (หลานตา) ในสมเด็จพระราชาธิบดีอัลแบร์ที่ 2 และพระราชภาคิไนยในสมเด็จพระราชาธิบดีฟิลิปแห่งเบลเยียม

ปัจจุบัน พระองค์อยู่ในลำดับที่ 7 แห่งการสืบราชบัลลังก์แห่งเบลเยียมต่อจากพระมารดา และ เจ้าชายอะเมเดโอแห่งเบลเยียม อาร์ชดยุกแห่งออสเตรีย-เอสเต พระเชษฐา

]
อาร์ชดัชเชสเอลิซาเบตตาแห่งออสเตรีย-เอสเต

อาร์ชดัชเชสเอลิซาเบตตาแห่งออสเตรีย-เอสเต (เดิม: เอลิซาเบตตา มาเรีย รอสบอค ฟอน โวลเคินชไตน์) () พระชายาใน เจ้าชายอะเมเดโอแห่งเบลเยียม อาร์ชดยุกแห่งออสเตรีย-เอสเต เป็นพระสุณิสาใน เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสเต และ เจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต พระองค์ประสูติ ณ กรุงโรม ประเทศอิตาลี พระองค์เข้าพิธีเสกสมรสกับ เจ้าชายอะเมเดโอ เมื่อวันที่ 5 กรกฎาคม พ.ศ. 2557 รับพระราชทานพระอิสริยยศเป็น อาร์ชดัชเชสแห่งออสเตรีย-เอสเต แต่ไมได้รับพระอิสริยยศชั้น เจ้าหญิงแห่งเบลเยียม แต่อย่างไรก็ตาม พระองค์ถือเป็น พระราชวงศ์แห่งเบลเยียม ปัจจุบันทรงมีพระธิดา 1 พระองค์ คือ อาร์ชดัชเชสแอนนา อัสตริดแห่งออสเตรีย-เอสเต

]
เดอะเฟซออสเตรเลีย ซีซัน 1

เดอะเฟซออสเตรเลีย ซีซัน 1 () เป็นรายการเรียลลิตีทางโทรทัศน์ของออสเตรเลีย โดยได้อิงรูปแบบรายการมาจากเดอะเฟซเวอร์ชันอเมริกัน ในซีซันนี้มีเมนเทอร์ซูเปอร์โมเดลได้แก่ ไชน์เอนน์ โทสซี, เนโอมี แคมป์เบลล์ และ นิโคล ทรันฟิโอ โดยเริ่มออกอากาศวันที่ 18 มีนาคม ค.ศ. 2014 ทางช่อง ฟ็อกซ์ 8

ผู้ชนะในซีซันนี้คือ โอลิเวีย โดนัลด์ซัน วัย 19 ปี จาก เพิร์ธ

"ออกอากาศ 18 มีนาคม 2557" 
เป็นการคัดเลือกผู้เข้าแข่งขันเพื่อให้เหลือสิบสองคนสุดท้าย และแบ่งออกเป็นสามทีม ทีมละสี่คนตามที่เมนเทอร์หรือผู้เข้าแข่งขันได้ตัดสินใจเลือก

"ออกอากาศ 25 มีนาคม 2557""ออกอากาศ 1 เมษายน 2557""ออกอากาศ 8 เมษายน 2557""ออกอากาศ 15 เมษายน 2557""ออกอากาศ 22 เมษายน 2557""ออกอากาศ 29 เมษายน 2557""ออกอากาศ 6 พฤษภาคม 2557"ทีมไชน์เอนน์
ทีมเนโอมี 
ทีมนิโคล
มิสแกรนด์สตูล

มิสแกรนด์สตูล () เป็นการประกวดนางงามของจังหวัดสตูล จัดขึ้นเป็นครั้งแรกเมื่อปี พ.ศ. 2559 ดำเนินการจัดประกวดโดยกองประกวดมิสแกรนด์สตูล การประกวดมิสแกรนด์สตูลมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์สตูลคนปัจจุบัน คือ อรอนงค์ อินทร์ทุ่ม โดยได้รับตำแหน่งเมื่อวันที่ 13 พฤษภาคม พ.ศ. 2561 ณ วิทยาลัยชุมชน สตูล2018: ชุด มนตราอันดามัน ด้วยความภาคภูมิใจในความสวยงาม ติดอันดับโลกของท้องทะเลจังหวัดสตูลโดยเฉพาะหมู่เกาะหลีเป๊ะ ที่มีมนตร์เสน่ห์จนได้รับฉายาว่า “มัลดีฟส์เมืองไทย” กลายมาเป็นแรงบันดาลใจ เสื้อคลุมใช้เทคนิคการวาดและระบายสีจากฝีมือของศิลปินรุ่นใหม่ สื่อถึงความสวยของฟ้าคราม ความงามของน้ำใส ที่ชวนให้ใครต่อใครดำดิ่งลึกลงไปดุจต้องมนตร์

2017: ชุด มัจฉาอันดา เกาะทะเล และ ธรรมชาติอันบริสุทธิ์งดงามของสตูล ปลา สัญลักษณ์แห่งน้ำมาใช้เป็นตัวแทนบอกเล่าเรื่องราว ของความเป็นสตูล การตกแต่งด้วยเครื่องประดับที่ผสมผสานระหว่างความเป็นไทยและสากล อีกทั้งยังประดับประดาด้วยไข่มุก ซึ่งเสริมให้มัจฉาอันดาดูราวกับมีชีวิตชีวามากยิ่งขึ้น
ซาบะฮ์ ซาราวะก์ กลูวะร์ มาเลเซีย

ซาบะฮ์ ซาราวะก์ กลูวะร์ (เอสเอสเคเอ็ม) เป็นองค์กรที่สนับสนุนการแยกประเทศของรัฐซาบะฮ์และรัฐซาราวะก์จากประเทศมาเลเซีย
พระนางวสุนธาราโพธิสัตว์

พระนางวสุนธาราโพธิสัตว์ ()เป็นพระโพธิสัตว์ฝ่ายหญิงตามความเชื่อของพุทธศาสนามหายาน พุทธศาสนาวัชรยานและศาสนาเต๋า โดยนับถือว่าพระโพธิสัตว์พระองค์หนึ่ง โดยตรงกับพระแม่ธรณีในพุทธศาสนาเถรวาทและพระแม่ปฤถวีหรือพระแม่ภูมี ในศาสนาฮินดู ในประเทศจีนและได้รับการนับถือมากและปรากฎร่วมกันในคณะเทพธรรมบาล.
ฟุจิวะระ โนะ เซชิ

ฟุจิวะระ โนะ เซชิ () จักรพรรดินีแห่งจักรพรรดิญี่ปุ่นโดยพระองค์เป็นจักรพรรดินีลำดับที่ 1 หรือ โคโง ใน จักรพรรดิซังโจ และเป็นพระมารดาของเจ้าชายอะสึอะกิระหรือ โค-อิชิโจ-อิง องค์รัชทายาทในรัชสมัย จักรพรรดิโกะ-อิชิโจ
ฟุจิวะระ โนะ เก็นชิ

ฟุจิวะระ โนะ เก็นชิ () จักรพรรดินีแห่งจักรพรรดิญี่ปุ่นโดยพระองค์เป็นจักรพรรดินีลำดับที่ 2 หรือชูงูในจักรพรรดิโกะ-ซุซะกุ
เจ้าชายอะสึอะกิระ

เจ้าชายอะสึอะกิระ ( ; 1537 – 1594) เจ้าชายแห่งราชวงศ์ญี่ปุ่นโดยพระองค์เป็นพระราชโอรสองค์ใหญ่ใน จักรพรรดิซังโจ ที่ประสูติแต่จักรพรรดินี ฟุจิวะระ โนะ เซชิ และเป็น โคไตชิ หรือองค์รัชทายาทในรัชสมัย จักรพรรดิโกะ-อิชิโจ
โคไตชิ

โคไตชิ () พระอิสริยยศสำหรับองค์รัชทายาทหรือมกุฎราชกุมารแห่งญี่ปุ่นซึ่งมีมาแต่โบราณกาลโดยในบางครั้งองค์จักรพรรดิก็สถาปนาพระราชโอรสขึ้นเป็นรัชทายาทบางครั้งก็สถาปนาพระราชอนุชาเป็นรัชทายาท

ในยุคสมัยใหม่ จักรพรรดิเมจิ ได้สถาปนาเจ้าชายโยะชิฮิโตะพระราชโอรสองค์ใหญ่ซึ่งในเวลาต่อมาคือ จักรพรรดิไทโช ขึ้นเป็นรัชทายาทเมื่อวันที่ 8 พฤศจิกายน พ.ศ. 2430 นับได้ว่าเจ้าชายโยะชิฮิโตะเป็นรัชทายาทหรือมกุฎราชกุมารพระองค์แรกในญี่ปุ่นยุคสมัยใหม่

ในปัจจุบันองค์รัชทายาทหรือมกุฎราชกุมารคือ เจ้าชายนะรุฮิโตะ พระราชโอรสองค์ใหญ่ใน จักรพรรดิอะกิฮิโตะ ซึ่งได้รับการสถาปนาเมื่อวันเสาร์ที่ 23 กุมภาพันธ์ พ.ศ. 2534
ฟุจิวะระ โนะ อิชิ

ฟุจิวะระ โนะ อิชิ ( ; 2 กุมภาพันธ์ 1543 – 28 กันยายน 1579) จักรพรรดินีในจักรพรรดิแห่งญี่ปุ่นโดยพระองค์เป็น ชูงู หรือจักรพรรดินีใน จักรพรรดิโกะ-อิชิโจ

พระองค์เป็นธิดาคนที่ 3 ใน ฟุจิวะระ โนะ มิชินะงะ พระอัยกา (ตา) ขององค์จักรพรรดิ
อัคบาร์ จอมจักรพรรดิอินเดีย

อัคบาร์ จอมจักรพรรดิอินเดีย () เป็นละครโทรทัศน์ที่กล่าวถึงพระราชประวัติของพระเจ้าอัคบาร์มหาราช นำแสดงโดย ราจาต โทกัส, พาริดฮี ชาร์มา ออกอากาศทางช่อง มงคลแชนแนล แทนละครโทรทัศน์เรื่อง นาคิน ที่อวสานลงไป ซึ่งภาพยนตร์เรื่องนี้กล่าวถึงเรื่องราวของพระเจ้าอัคบาร์มหาราช จอมจักรพรรดิแห่งอินเดีย ว่าจะได้สมหวังในรักแท้ ระหว่างพระองค์กับหญิงนอกศาสนาหรือไม่ ออกอากาศ ทุกวันจันทร์-ศุกร์ 2 ช่วงเวลา 6.00-6.30น. / 13.00-13.30น. ปัจจุบันยุติการออกอากาศในช่อง มงคลแชนแนล และได้ย้ายไปออกอากาศที่ช่อง ซีหนัง โดยเปลี่ยนเวลาออกอากาศเป็น ทุกวันจันทร์-พฤหัสบดี เวลา 20:00 น. - 21:00 น.
การเชื่อมไฟฟ้า

การเชื่อมไฟฟ้า คือการเชื่อมอาร์คประเภทหนึ่ง ใช้อิเล็กโทรดหรือก้านธูปที่หุ้มด้วยฟลักซ์ ในการเชื่อมโลหะ

กระแสไฟฟ้าที่ใช้ในการเชื่อมมีทั้งไฟฟ้ากระแสตรง และไฟฟ้ากระแสสลับ สร้างอาร์คขึ้นระหว่างปลายอิเล็กโทรดกับผิวชิ้นงานที่เชื่อม  เปลวอาร์คทำให้ผิวชิ้นงาน และอิเล็กโทรดหลอมเหลว ที่ผิวชิ้นงานเกิดเป็นบ่อหลอมและเนื้อวัสดุจากอิเล็กโทรดหลอมลงไปในบ่อหลอม รวมกันเกิดเป็นเนื้อเชื่อม และแนวเชื่อม ฟลักซ์ที่หุ้มอิเล็กโทรดอยู่หลอมเหลวและเปลี่ยนสภาพกลายเป็นแก๊สปกคลุม และบางส่วนเกิดเป็่นสแลกปกคลุมแนวเชื่อม ซึ่งแก๊สปกคลุม และสแลกนี้ทำหน้าที่ป้องกันบรรยากาศรายรอบไม่ให้เข้าไปปนเปื้อนในเนื้อเชื่อม

เนื่องจากกระบวนการเชื่อมนี้มีความยืดหยุ่น อาศัยอุปกรณ์และการปฏิบัติงานที่ไม่ซับซ้อน ทำให้กระบวนการนี้ใช้อย่างแพร่หลายที่สุด เมื่อเทียบกับกระบวนการเชื่อมอื่นๆ โดยเฉพาะในอุตสาหกรรมการซ่อมบำรุง และในการก่อสร้างโครงสร้างเหล็กขนาดใหญ่ โหละที่เชื่อมด้วยกระบวนการนี้โดยมากคือกลุ่มเหล็ก ซึ่งรวมถึงสเตเลสด้วย นอกจากนี้ โลหะผสม กลุ่ม อะลูมิเนียม นิกเกิล และทองแดง ก็ใช้กระบวนการเชื่อมนี้ด้วยเช่นกัน

การเชื่อมโลหะ ( welding ) หมายถึงการต่อโลหะ 2 ชิ้นให้ติดกันโดยการให้ความร้อนแก่โลหะจนหลอมละลายติดเป็นเนื้อเดียวหันหรือโดยการเติมลวดเชื่อมเป็นตัวให้ประสานกันก็ได้กรรมวิธีในการเชื่อมโลหะที่เป็นที่นิยมใช้กันอย่างแพร่หลายมีดังต่อไปนี้คือ

1. การเชื่อมแก๊ส ( Gas Welding )

เป็นการเชื่อมซึ่งจัดอยู่ในประเภทการเชื่อมหลอมเหลววิธีหนึ่งแหล่งความร้อนที่ใช้เกิดมาจากการเผาไหม้ระหว่างแก๊สอะเซทีลีนซึ่งเป็นแก๊สเชื้อเพลิงและแก๊สออกซิเจนอุณหภูมิของการเผาไหม้ที่สมบูรณ์ให้ความร้อนสูง 3200 องศาเซลเซียสและจะไม่มีเขม่าหรือควัน

2. การเชื่อมไฟฟ้า ( Arc Welding )

การเชื่อมไฟฟ้าหรือเรียกอีกอย่างหนึ่งว่าการเชื่อมโลหะโดยวิธีการเชื่อม "อาร์ค" ความร้อนที่ใช้ในการเชื่อมเกิดจากประกายอาร์คระหว่างชิ้นงานและลวดเชื่อมซึ่งหลอมละลายลวดเชื่อมจะทำหน้าที่ป้อนเนื้อโลหะให้แก่แนวเชื่อม

3. การเชื่อมอัด ( Press Welding )

การเชื่อมอัดหมายถึงการประสานโลหะ 2 ชิ้นให้ติดกันโดยใช้ความร้อนกับชิ้นงานในบริเวณที่จะทำการเชื่อมจากนั้นใช้แรงอัดส่วนที่หลอมละลายจนกระทั่งชิ้นงานติดกันเป็นจุดหรือเกิดแนวความร้อนที่ใช้ได้จากความต้านทานไฟฟ้าเช่นการเชื่อมจุด ( Spot Welding )

4. การเชื่อม TIG ( Tungsten Inert Gas Welding )

เป็นวิธีการเชื่อมโลหะโดยใช้ความร้อนที่เกิดจากการอาร์คระหว่างลวดทังสเตนกับชิ้นงานโดยมีแก๊สเฉื่อยปกคลุมบริเวณเชื่อมและบ่อหลอมละลายเพื่อไม่ไห้บรรยากาศภายนอกเข้ามาทำปฏิกริยาตรงบริเวณที่เชื่อม

5. การเชื่อม MIG ( Metal Inert Gas Welding )

การเชื่อม MIG เป็นกระบวนการเชื่อมที่ได้รับความร้อนจากการอาร์คระหว่างลวดเชื่อมกับชิ้นงานลวดเชื่อมที่ใช้จะเป็นลวดเชื่อมเปลือยที่ส่งป้อนอย่างต่อเนื่องไปยังบริเวณอาร์คและทำหน้าที่เป็นโลหะเติมลงยังบ่อหลอมละลายบริเวณบ่อหลอมละลายจะถูกปกคลุมไปด้วยแก๊สเฉื่อยเพื่อไม่ให้เกิดการรวมตัวกับอากาศ

6. การเชื่อมใต้ฟลักซ์ ( Submerged Arc Welding )

การเชื่อมใต้ฟลักซ์เป็นกระบวนการเชื่อมไฟฟ้าที่ได้รับความร้อนจากการอาร์คระหว่างลวดเชื่อมเปลือยกับชิ้นงานเชื่อมโดยจะมีฟลักซ์ชนิดเม็ด ( Granular Flux ) ปกคลุมบริเวณอาร์คและฟลักซ์ส่วนที่อยู่ใกล้กับเนื้อเชื่อมจะหลอมละลายปกคลุมเนื้อเชื่อมเพื่อป้องกันอากาศภายนอกทำปฏิกริยากับแนวเชื่อมส่วนฟลักซืที่อยู่ห่างจากเนื้อเชื่อมจะไม่หลอมละลายและไม่สามารถนำกลับมาใช้ใหม่ได้อีก
คณะรัฐมนตรีเมย์ ชุดที่สอง

คณะรัฐมนตรีเมย์ ชุดที่สอง จัดตั้งขึ้นเมื่อวันที่ 11 มิถุนายน 2017 หลังจากที่ สมเด็จพระราชินีนาถเอลิซาเบธที่ 2 พระราชทานพระราชวโรกาสให้ เทเรซา เมย์ เข้าเฝ้าในฐานะหัวหน้าพรรคที่มีคะแนนเสียเป็นอันดับที่หนึ่งใน การเลือกตั้งทั่วไปในสหราชอาณาจักร พ.ศ. 2560 จัดตั้งรัฐบาล โดยผลการเลือกตั้งครั้ง ไม่มีพรรคใดได้คะแนนเสียงเกินกึ่งหนึ่ง (326 ที่นั่ง) ได้ ทำให้เกิดวิกฤตสภาแขวน (Hung Parliment) โดยในวันที่ 9 มิถุนายน 2017 เมย์ประกาศที่จะจัดตั้งรัฐบาล โดยเป็นรัฐบาลเสียงข้างน้อย โดยมีเสียงสนับสนุนจาก โดยได้มีการหารือนอกรอบซึ่งทั้งสองพรรคเห็นด้วยในหลักการต่างๆ
เจ้าหญิงลุยซา มาเรียแห่งเบลเยียม อาร์ชดัชเชสแห่งออสเตรีย-เอสเต

เจ้าหญิงลุยซา มาเรียแห่งเบลเยียม อาร์ชดัชเชสแห่งออสเตรีย-เอสเต (พระนามเต็ม: "ลุยซา มาเรีย แอนนา มาตีลด์ ปีลาร์ ") () ประสูติเมื่อ 11 ตุลาาคม พ.ศ. 2538) เป็นพระธิดาพระองค์ที่ 4 และพระองค์ที่ 2 ในอาร์ชดยุกแห่งออสเตรีย-เอสเต และอาร์ชดัชเชสแห่งออสเตรีย-เอสเต เป็นพระราชนัดดา (หลานตา) ในสมเด็จพระราชาธิบดีอัลแบร์ที่ 2 และพระราชภาคิไนยในสมเด็จพระราชาธิบดีฟิลิปแห่งเบลเยียม

ปัจจุบัน พระองค์อยู่ในลำดับที่ 9 แห่งการสืบราชบัลลังก์แห่งเบลเยียมต่อจากพระมารดา และ เจ้าชายอะเมเดโอแห่งเบลเยียม อาร์ชดยุกแห่งออสเตรีย-เอสเต เจ้าหญิงมาเรีย ลอราแห่งเบลเยียม อาร์ชดัชเชสแห่งออสเตรีย-เอสเต และ เจ้าชายโจอาคิมแห่งเบลเยียม อาร์ชดยุกแห่งออสเตรีย-เอสเต พระเชษฐาและพระภคินี

]
เจ้าหญิงเลติเชีย มาเรียแห่งเบลเยียม อาร์ชดัชเชสแห่งออสเตรีย-เอสเต

เจ้าหญิงเลติเชีย มาเรียแห่งเบลเยียม อาร์ชดัชเชสแห่งออสเตรีย-เอสเต (พระนามเต็ม: " เลติเชีย มาเรีย นอรา แอนนา โจอาคิม ซิตาร์ ") () ประสูติเมื่อ 24 เมษายน พ.ศ. 2546) เป็นพระธิดาพระองค์ที่ 5 และพระองค์สุดท้อง ในอาร์ชดยุกแห่งออสเตรีย-เอสเต และอาร์ชดัชเชสแห่งออสเตรีย-เอสเต เป็นพระราชนัดดา (หลานตา) ในสมเด็จพระราชาธิบดีอัลแบร์ที่ 2 และพระราชภาคิไนยในสมเด็จพระราชาธิบดีฟิลิปแห่งเบลเยียม

ปัจจุบัน พระองค์อยู่ในลำดับที่ 10 แห่งการสืบราชบัลลังก์แห่งเบลเยียมต่อจากพระมารดา และ เจ้าชายอะเมเดโอแห่งเบลเยียม อาร์ชดยุกแห่งออสเตรีย-เอสเต เจ้าหญิงมาเรีย ลอราแห่งเบลเยียม อาร์ชดัชเชสแห่งออสเตรีย-เอสเต และ เจ้าชายโจอาคิมแห่งเบลเยียม อาร์ชดยุกแห่งออสเตรีย-เอสเต เจ้าหญิงลุยซา มาเรียแห่งเบลเยียม อาร์ชดัชเชสแห่งออสเตรีย-เอสเต พระเชษฐาและพระภคินี
ดาวคาสเตอร์

คาสเตอร์ (, ), แคสเตอร์ () หรือ แอลฟาคนคู่ (α Geminorum) เป็นดาวฤกษ์ในกลุ่มดาวคนคู่ มีความสว่างเป็นอันดับที่สองในกลุ่มดาวรองจากดาวพอลลักซ์

แม้ว่าดาวคาสเตอร์ได้รับการจัดเป็นดาวแอลฟา (α) ของกลุ่มดาวคนคู่โดยระบบของไบเออร์ แต่ความจริงแล้วความสว่างยังด้อยกว่าดาวพอลลักซ์ซึ่งถูกจัดเป็นดาวบีตา (β) เล็กน้อย ดาวสองดวงนี้เมื่อมองจากโลกแล้วดูเคียงคู่กันคล้ายเป็นดาวฝาแฝด

ฝนดาวตกเจมินิดส์ซึ่งจัดว่าเป็นหนึ่งในสามฝนดาวตกขนาดใหญ่นั้นมีศูนย์กลางอยู่ใกล้กับดาวคาสเตอร์
ดาวพอลลักซ์

พอลลักซ์ () หรือ บีตาคนคู่ (β Geminorum) เป็นดาวฤกษ์ที่สว่างที่สุดในกลุ่มดาวคนคู่

เป็นดาวสีเหลืองส้ม เป็นส่วนหนึ่งของดาวที่เป็นส่วนหัวของพี่น้องฝาแฝดของกลุ่มดาวคนคู่ ร่วมกันกับดาวแคสเตอร์

ชื่อเรียกทางวิทยาศาสตร์คือ บีตาคนคู่ ชื่อเรียกทั่วไปคือพอลลักซ์ ซึ่งมีที่มาจากชื่อของฝาแฝดคนน้องที่ปรากฏในเทพปกรณัมกรีก โดยชื่อพอลลักซ์มาจากชื่อ "ป็อลลูกส์" () ในภาษาละติน แต่ชื่อเดิมในภาษากรีกโบราณคือ "โปลือเดวแกส" ()

ที่อำเภออิบิ () จังหวัดกิฟุของญี่ปุ่น มีการบันทึกไว้ว่ามีการเรียกดาวฝาแฝดสองดวงนี้จากสี โดยเรียกดาวพอลลักซ์ว่า "ดาวทอง" () เรียกดาวแคสเตอร์ว่า "ดาวเงิน" ()
กัล กาด็อต

กัล กาด็อต-วาร์ซาโน (Gal Gadot-Varsano) (; ; เกิด 30 เมษายน ค.ศ. 1985) เป็นนักแสดง นางแบบ ชาวอิสราเอล

กาด็อตเริ่มเป็นที่รู้จักจากบท จีเซล แยชาร์ จากภาพยนตร์ชุด "เดอะฟาสต์แอนด์เดอะฟิวเรียส" และได้รับบท วันเดอร์วูแมน ตัวละครในจักรวาลขยายดีซี ในเรื่อง "แบทแมน ปะทะ ซูเปอร์แมน แสงอรุณแห่งยุติธรรม" (2016) รวมถึงรับบทนำจากเรื่อง "วันเดอร์ วูแมน" (2017) และ "จัสติซ ลีก"
เจ้าหญิงคะโอรุโกะ

เจ้าหญิงคะโอะรุโกะ ( ; 17 กุมภาพันธ์ 1572 – 26 กันยายน 1636) หรือ เจ้าหญิงเคชิ จักรพรรดินีแห่งจักรพรรดิญี่ปุ่นโดยพระองค์เป็นชูงูหรือจักรพรรดินีใน จักรพรรดิโกะ-ซังโจ

เจ้าหญิงคะโอะรุโกะเป็นพระราชธิดาใน จักรพรรดิโกะ-อิชิโจ และเป็นที่ 2 ในจักรพรรดินี ฟุจิวะระ โนะ อิชิ
แบเรียมไอโอไดด์

แบเรียมไอโอไดด์ () เป็นสารประกอบอนินทรีย์ที่มีสูตรเคมีคือ BaI มีทั้งอยู่ในรูปแอนไฮดรัสและไฮเดรต (BaI(HO)) แบเรียมไอโอไดด์ในรูปไฮเดรตละลายได้ในน้ำ, เอทานอลและแอซีโทน เมื่อได้รับความร้อนจะเปลี่ยนรูปเป็นเกลือแอนไฮดรัส

โครงสร้างของแบเรียมไอโอไดด์ในรูปแอนไฮดรัสมีความคล้ายคลึงกับเลด(II) คลอไรด์ โดยอะตอมของแบเรียมอยู่ตรงกลางจับกับลิแกนด์ของไอโอไดด์ 9 ตัว และมีโครงสร้างผลึกที่คล้ายกับแบเรียมคลอไรด์ (BaCl)

แบเรียมไอโอไดด์มีความเป็นพิษเช่นเดียวกับเกลืออื่น ๆ ของแบเรียม จึงควรใช้อย่างระมัดระวัง

แบเรียมไอโอไดด์ในรูปแอนไฮดรัสเตรียมได้จากการทำปฏิกิริยาของแบเรียมกับ 1,2-ไดไอโอโดอีเทนในอีเทอร์

แบเรียมไอโอไดด์ทำปฏิกิริยาสารประกอบแอลคิลของโพแทสเซียมได้สารประกอบออร์แกโนแบเรียม

แบเรียมไอโอไดด์สามารถถูกรีดิวซ์เป็นโลหะแบเรียมได้ เมื่อทำปฏิกิริยากับลิเทียมไบฟีนิล
แอฟริกาคัพออฟเนชันส์ 2019 รอบคัดเลือก รอบเบื้องต้น

การแข่งขัน รอบเบื้องต้น ของ แอฟริกาคัพออฟเนชันส์ 2019 รอบคัดเลือก ตัดสินหาสามทีมที่จะผ่านเข้าสู่ รอบแบ่งกลุ่ม ของทัวร์นาเมนต์การคัดเลือก. รอบเบื้องต้นประกอบไปด้วยหกทีมที่มีอันดับต่ำที่สุดใน 51 ผู้เข้าร่วม: มาดากัสการ์, เซา ตูเม และ ปรีนซีปี, เซาท์ซูดาน, คอโมโรส, จิบูเตียน, และ มอรีเชียส.

หกทีมถูกจับสลากอยู่ในสามคู่ที่วางไว้, ลงเล่นในรูปแบบเหย้าและเยือนสองนัด ระหว่างวันที่ 22 และ 28 มีนาคม พ.ศ. 2560.

สามทีมผู้ชนะจะได้ผ่านเข้าสู่รอบแบ่งกลุ่มที่จะเข้าร่วมกับ 45 ทีมที่เข้ารอบโดยตรง.
รวมผลสองนัด มาดากัสการ์ ชนะ 4–2 และผ่านเข้าสู่ รอบคัดเลือก กลุ่ม เอ.

รวมผลสองนัด โคโมรอส ชนะ 3–1 และผ่านเข้าสู่ รอบคัดเลือก กลุ่ม บี.

รวมผลสองนัด เซาท์ซูดาน ชนะ 6–2 และผ่านเข้าสู่ รอบคัดเลือก กลุ่ม ซี.

การแข่งขันทั้งหมดมี 18 ประตูที่ทำได้ใน 6 นัด, สำหรับค่าเฉลี่ย 18/6 round 2 ประตูต่อนัด.
แอฟริกาคัพออฟเนชันส์ 2019 รอบคัดเลือก กลุ่ม เอ

กลุ่ม เอ ของ แอฟริกาคัพออฟเนชันส์ 2019 รอบคัดเลือก เป็นหนึ่งใน 12 กลุ่มที่จะตัดสินหาทีมเข้าสู่ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: เซเนกัล, อิเควทอเรียล กินี, ซูดาน, และ มาดากัสการ์ (ทีมชนะเลิศของ รอบเบื้องต้น).

การแข่งขันทั้งหมดมี 7 ประตูที่ทำได้ใน 2 นัด, สำหรับค่าเฉลี่ย 7/2 round 2 ประตูต่อนัด.
แอฟริกาคัพออฟเนชันส์ 2019 รอบคัดเลือก กลุ่ม บี

กลุ่ม บี ของ แอฟริกาคัพออฟเนชันส์ 2019 รอบคัดเลือก เป็นหนึ่งใน 12 กลุ่มที่จะตัดสินหาทีมเข้าสู่ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: แคเมอรูน, โมร็อกโก, มาลาวี, และ คอโมโรส (ทีมชนะเลิศของ รอบเบื้องต้น).

การแข่งขันทั้งหมดมี 2 ประตูที่ทำได้ใน 2 นัด, สำหรับค่าเฉลี่ย 2/2 round 2 ประตูต่อนัด.
เดอะเฟซออสเตรเลีย

เดอะเฟซออสเตรเลีย () เป็นรายการเรียลลิตีทางโทรทัศน์ของออสเตรเลีย เพื่อค้นหาสุดยอดนางแบบของประเทศออสเตรเลีย ออกอากาศทางช่อง ของ และผลิตโดย โดยมี เนโอมี แคมป์เบลล์ ทำหน้าที่เป็นผู้อำนวยการผลิตและเป็นหนึ่งในสามเมนเทอร์ซูเปอร์โมเดลของรายการ ออกอากาศเป็นครั้งแรกในวันที่ 18 มีนาคม ค.ศ. 2014 และสิ้นสุดในวันที่ 6 พฤษภาคม ค.ศ. 2014

"ดูบทความหลักที่: เดอะเฟซ"

สัญลักษณ์สี
เมอร์เซเดส-เบนซ์ ซีแอลเค จีทีอาร์

เมอร์เซเดส-เบนซ์ ซีแอลเค จีทีอาร์ () เป็นรถยนต์นั่งสมรรถนะสูงและรถแข่ง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่งผลิตโดยบริษัทรถยนต์สัญชาติเยอรมนี เมอร์เซเดส-เอเอ็มจี ร่วมกับเมอร์เซเดส-เบนซ์ เดิมสร้างขึ้นเพื่อใช้แข่งขันในรายการ เอฟไอเอจีทีแชมเปียนชิป (FIA GT Championship) ปี ค.ศ. 1997 ซีแอลเค จีทีอาร์ ช่วงแรกจึงเป็นรถแข่งสนาม จนมีการทำเป็นรถถนน ตามมาตรฐานในเวลาต่อมา แต่ถึงอย่างไรก็ดี แม้จะปรับเป็นรถถนนแล้ว ก็ยังจัดว่าเป็นรถแข่งสนามอยู่

ภายหลังคว้าชัยในปี ค.ศ. 1997 รถได้ปรับปรุงใหม่ในปี ค.ศ. 1998 เพื่อการแข่งในสนาม24 ชั่วโมง เลอม็อง และใช้ชื่อใหม่เป็น CLK LM สายการผลิต ซีแอลเค จีทีอาร์ ได้ยุติลงในปี ค.ศ. 1999 และถูกแทนที่ เมอร์เซเดส-เบนซ์ ซีแอลอาร์ เลอม็อง โปรโทไทป์

เมอร์เซเดส-เบนซ์ ซีแอลเค จีทีอาร์ ในโฉมรถถนน เคยได้รับการบันทึกจากกินเนสบุ๊ค ให้เป็นรถที่มีราคาสูงที่สุดเท่าที่เคยมีมา ด้วยราคากว่า $1,547,620(USD) ในขณะนั้น

แม้ว่าโฉม เอฟไอเอ จีที1 จะได้ยกเลิกไปในปี ค.ศ. 1999 แต่เมอร์เซเดส ก็ได้จัดส่งโฉมรถถนนอีก 25 คันตามที่ค่ายได้ให้สัญญาไว้ ซึ่งต่างผลิตในปี ค.ศ. 1997 เพื่อที่จะใช้เป็นใบเบิกตามความต้องการของเอฟไอเอ แต่รถเหล่านี้กลับไม่ได้นำมาใช้ ซึ่งเมอร์เซเดสเลือกที่จะเก็บไว้ รถทั้ง 25 คันนี้ สร้างขึ้นโดยค่ายเอเอ็มจีในโรงงานที่อัฟฟัลเตอร์บาก ในช่วงฤดูหนาวปี ค.ศ. 1998 จนถึงช่วงฤดูร้อนปี ค.ศ. 1999 รถเหล่านี้มีความแตกต่างจากโฉมรถแข่งเล็กน้อย มีการออกแบบให้ใช้พวงมาลัยซ้ายทั้งหมด ยกเว้นพวงมาลัยขวาพิเศษคันเดียวให้กับสมเด็จพระราชาธิบดีสุลต่านฮัสซานัล โบลเกียห์ แห่งบรูไน

รถใช้เครื่องยี่ห้อ อิลมอร์ (Ilmor Engineering) ขนาด 6.0L ถึง 6.9L ซึ่งสามารถให้กำลังได้ถึง 612 PS (450 kW; 604 hp) และแรงบิดที่ 775 N·m (572 lb·ft) ทางค่าย เมอร์เซเดส-เอเอ็มจี อ้างว่ารถสามารถทำอัตราเร่ง 0-100 km/h (62 mph) ได้ในเวลา 3.8 วินาที และความเร็วสูงสุดที่ 344 km/h (214 mph)
สมมารถ เจ๊ะนา

นายสมมารถ เจ๊ะนา (เกิด 3 กุมภาพันธ์ พ.ศ. 2491) สมาชิกสภาผู้แทนราษฎรจังหวัดปัตตานี 1 สมัย

สมมารถ เจ๊ะนา เกิดเมื่อวันที่ 3 กุมภาพันธ์ พ.ศ. 2491 สำเร็จการศึกษาจากวิทยาลัยครูยะลา

สมมารถได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2544 สังกัดพรรคประชาธิปัตย์ และดำรงตำแหน่งเพียงสมัยเดียว

สมมารถ เจ๊ะนา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
มิสแกรนด์ฉะเชิงเทรา

มิสแกรนด์ฉะเชิงเทรา () เป็นการประกวดนางงามของจังหวัดฉะเชิงเทรา จัดขึ้นเป็นครั้งแรกเมื่อปี พ.ศ. 2559 ทั้งนี้การประกวดมิสแกรนด์ฉะเชิงเทรามีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์ฉะเชิงเทราคนปัจจุบัน คือ แอนนา ชลิดา คอร์วีโน ซึ่งได้รับตำแหน่งเมื่อวันที่ 11 พฤษภาคม พ.ศ. 2561 ณ โรงแรมซันธารา เวลเนส รีสอร์ท โฮเทล§ เข้าประกวดในนาม มิสแกรนด์เบลเยี่ยม

2018: ชุดอัครเทวีมณีมัจฉา ได้รับแรงบันดาลใจมาจากปลา ซึ่งเป็นที่มาของชื่อจังหวัด ชุดออกแบบให้มีลักษณะเป็นปลาที่มีการเคลื่อนไหว และท่วงท่าที่สง่างามในยามที่แหวกว่ายในสายน้ำ เครื่องประดับสีทอง บ่งบอกถึงความมั่งคั่งอุดมสมบูรณ์ของชาวจังหวัดฉะเชิงเทรา ออกแบบโดย Grace Mae รามอินทรา กม.8 เครื่องประดับโดย แซม ศรีสมร

2017: ชุดบารมีอารามหลวง แรงบันดาลใจมาจากพระวิหารวัดหลวงพ่อโสธร ถ้ามองจาก เบิร์ด อาย วิว
เราจะเห็นหลังคาพระวิหารที่โดดเด่น และมีสีที่ชัดเจน ไม่เหมือนใคร อีกทั้งมีความยิ่งใหญ่ ถือว่าเป็นสถาปัตยกรรมที่อยู่คู่ชาวฉะเชิงเทรา และยังคงงดงาม ไม่เสื่อมคลาย
2016: ชุดศาลาไทย ชุดศาลาไทยมาจากสัญลักษณ์ประจำชาติ 3 สิ่ง ซึ่งหนึ่งในนั้นคือสถาปัตยกรรมไทยที่เรียกว่า “ศาลาไทย” แสดงถึงภูมิปัญญาไทยที่มีเอกลักษณ์และลักษณะที่สวยงามโดดเด่นไม่เหมือนชาติใด